EkBass/fiwiki-20250220-pages-articles huggingface dataset:
Synnyin rokkaamaan

Synnyin rokkaamaan on Rauli "Badding" Somerjoen debyyttialbumi, joka julkaistiin kesäkuussa 1971. Albumi sisältää muutamaa poikkeusta lukuunottamatta vanhojen rock and roll -kappaleiden suomennettuja versioita, joita ovat aiemmin tulkinneet mm. Chuck Berry ja Elvis Presley. Albumin tunnetuimmaksi kappaleeksi nousi Somerjoen itsensä sanoittama ja säveltämä ”Valot”, josta Badding teki myös englanninkielisen version Peter O'Neillin kääntämänä vuonna 1975. Kappale lähetettiin myös itse Elvikselle Somerjoen saatuaan Elviksen osoitteen. Albumi ei noussut julkaisunsa aikoihin Suomen levylistoille, mutta Baddingin alkaessa lyödä itseään läpi kesällä 1973 kyseinen albumi kohosi heinäkuussa 1973 parhaimmillaan 11. sijalle ja pysyi levylistoilla yhteensä 23 viikon ajan. Albumi julkaistiin vuonna 1971 vinyylilevynä ja C-kasettina Love Recordsin toimesta. Levy julkaistiin uudestaan vinyylinä kesällä 1973 Somerjoen alkaessa lyödä itseään läpi. Vuonna 1987 albumista julkaistiin uudet vinyyli- ja C-kasettipainokset ja kahden vuoden kuluttua vuonna 1989 albumi julkaistiin ensimmäistä kertaa CD-levynä. Vuonna 2000 albumi julkaistiin remasteroituna CD-painoksena, jossa oli alkuperäisten kappaleiden lisäksi kolme bonuskappaletta. Albumi julkaistiin jälleen vinyylilevynä vuonna 2011. == Kappaleet == Kaikki kappaleet suomentanut/sanoittanut Jarkko Laine, ellei toisin mainita. === A-puoli === # # # # # # # === B-puoli === # * # # # # # # === Vuoden 2000 CD-julkaisun bonuskappaleet === # * # # Kappaleet 16 ja 17 kuullaan myös Risto Jarvan elokuvassa Bensaa suonissa vuodelta 1970. Vinyylilevyn takakannessa on Markku Innon kirjoittama puhe: == Kokoonpano == * Rauli 'Badding' Somerjoki - laulu * Antero Jakoila - kitara * Ilkka Willman - basso * Jani Uhlenius - piano * Matti Oiling - rummut * Pentti Lasanen - tenorisaxofoni * Eero Koivistoinen - tenorisaxofoni ==== Muut muusikot ==== * Pentti Tuominen - laulu ym. * Olle Wiberg - kitara * Pentti Mutikainen - basso * Erkki Hyvönen - piano * Arto 'Mamba' Koskinen - urut * Arto Alaspää - trumpetti * Seppo Rannikko - huuliharppu * Rale Puumalainen - rummut === Tuotanto === * Timo Aarniala - kansi * Peter Widén - valokuvat * Erkki Hyvönen - äänitys * Mika Jussila - vuoden 1987 LP-painoksen kaiverrus (Finnvox) ja vuoden 2000 CD-painoksen 24-bittinen digitaalinen re-masterointi (Finnvox-studiot, 29.6.2000) == Lähteet == * Suomen äänitearkiston tietokanta * Synnyin rokkaamaan -vinyyli. Luokka:Vuoden 1971 albumit Luokka:Vuoden 1971 esikoisalbumit Luokka:Rauli Somerjoen albumit Luokka:Love Recordsin albumit
Kelpo Pojat

Kelpo pojat on suomalainen rockyhtye, jonka tyylilaji on suomirock. Yhtye perustettiin vuonna 1985 Helsingin Myllypurossa. Yhtyeen ensimmäinen esiintyminen oli 1986 Espan lavalla. Sittemmin esiintymisiä on kertynyt noin 800, myös Saksassa ja Virossa. == Jäsenet == * Markku Valtonen − kitara, laulu (1985–) * Juha Kannas – laulu, akustinen kitara (1985–2022, kuoli) * Mika Roni − rummut (1985–1995) * Pauli Sivonen − basso (1985–1990) * Timo Kontio − kitara (1987–1988) * Sami Mikkola − basso (1990–) * Tommi Micklin − rummut (ex-Vaavi, 1995–2005) * Laiska Lajunen − rummut (ex-Kumikameli, Eläkeläiset, 2005−) Timo Kontio on runoilija Tomi Kontion kaksoisveli. Tomi Kontio on tehnyt suuren osan yhtyeen teksteistä. Sävellykset ovat Markku Valtosen, samoin muutama sanoitus. == Diskografia == === Studioalbumit === * * * === Singlet === * Snagarilla / Rakastuneen Golgata (1988, omakustanne) * Kunnon Mies / Varjoa (1990, Sonet) * Tarantella / Tänään kotona (1990, Sonet) * Teen mitä vaan / Savikukko (1991, Sonet) * Työttömän lesti / Kortistossa (1991, Sonet) * Saimaa / Pilvilinna (1992, Sonet) * Säteet / Housunpuntit/Harakanluu (1993, Sonet) * Katinkultaa / Mallinukke (1994, Sonet) * Dandy / Et tuu (1994, Sonet) * Kiiltomadot / Siivet/Viisaat (2015, omakustanne) *mukana M. A. Nummisen singlellä: Tuoppi kuohuvaa/Se on tämä käden liike (Eteenpäin!, 1991). (Kappaleet ovat myös kokoelmalla Kiusankappaleita 3.) *Mukana Suuri Suomalainen 1 ja 2 -kokoelma-albumeilla (Sonet, 1991) == Lähteet == ==Aiheesta muualla== * Facebook * Kelpo Pojat piikkikasvi.fi -sivustolla Luokka:Suomalaiset rockyhtyeet
Soita minulle, Helena!

Soita minulle, Helena! on Aino Räsäsen esikoisteos vuodelta 1945. Naisten viihdekirjallisuuteen kuuluva teos on Suomen suosituimpia kirjoja. Vuoteen 1996 mennessä sitä oli painettu jo 128 800 kappaletta. Romaanin ottivat omakseen varsinkin maaseudun naiset. Soita minulle, Helena! on 22-vuotiaan kansakoulunopettaja Helena Parolan tarinan kertova rakkausromaani. Rakkaus, nimenomaan avioliitossa, on kirjassa naiseuden täyttymys, jota seuraa äitiys. Teos on myös kehityskertomus. Rakkaus antaa puitteet kehittymiselle. Koko romaanin ajan sankarina kuvataan paikallisen kartanon poikamiesisäntää Jari Junkkeria. Hän edustaa miehen ihannetta aina agronomi-titteliä myöten. Helena ja Jari rakastavat toisiaan, mutta kumpikaan ei uskalla ilmaista tunteitaan omista syistään. Romaanin käännekohta on, kun Helenan serkku saa lapsen: Helena alkaa tuntea suurta halua tulla äidiksi Jarin lapselle. Äitinä hän voisi toteuttaa koko naiseutensa. Räsänen kirjoitti tarinalle jatkoa romaanissa ...ja Helena soittaa, joka julkaistiin 1950. Kirjasta on tehty myös elokuvasovitus Soita minulle, Helena! vuonna 1948. == Aiheesta muualla == * Terhi Laitinen: Soita minulle, Helena! * Teoksen tiedot helmet-palvelussa Luokka:Rakkausromaanit Luokka:Suomalaiset romaanit Luokka:Vuoden 1945 kirjat
Eläkeläiset

Eläkeläiset voi tarkoittaa muun muassa seuraavia: * eläkeläiset, eläkkeellä olevia henkilöitä * Eläkeläiset, suomalainen valtakunnallinen eläkeläisyhdistys * Eläkeläiset, suomalainen yhtye * Eläkeläiset Kansan Asialla, suomalainen puoluerekisteristä poistettu puolue
Lankamaa

Lankamaa on keskisuuri kylä Laukaan kunnassa Keski-Suomessa. Lankamaa liitettiin Laukaan kuntaan vuonna 1967. Sitä ennen Lankamaa kuului Hankasalmen kuntaan. Lankamaan kylä rajoittuu kolmeen järveen: idässä Kynsivesi, etelässä Leivonvesi ja lännessä Kuusvesi. Lankamaan harjualue on luokiteltu valtakunnallisesti merkittäväksi alueeksi, kun otetaan huomioon alueen geologiset, biologiset ja maisemalliset arvot sekä luonnontilaisuuden säilyneisyys.http://www.keskisuomi.fi/filebank/11141-Luonto-_ja_maisema- arvot_kohdekuvaukset_16_11_2009.pdf Lastenkirja Kappasivai-karhun seikkailut sijoittuvat Lankamaalle. Kirjasarjan on kirjoittanut Päijänne-liikkeen toinen johtohahmo Martti Muurikainen. Myös rallin nelinkertaisen maailmanmestarin Juha Kankkusen kotitila sijaitsee Mannilassa, Lankamaalla. Lankamaalta löytyvät myös Lankavuori, Lankalahti, Lankalampi ja Lankajärvi. Lankamaalla on toimiva kyläseura. Lankamaalla on ajettu useasti Suomen rallin erikoiskoe. == Historia == Lankamaalla on ollut asutusta ainakin 1500-luvulta lähtien. Lankamaa kuului aiemmin Hankasalmen kuntaan, kunnes 1. tammikuuta 1967 Lankamaa liitettiin Laukaan kuntaan. Samalla Lankamaan koulupiiriin liitettiin osa Simunan kylästä sekä Kuusvedenranta.http://www.lankamaa.fi/historia/ == Lähteet == Luokka:Laukaan kylät Luokka:Suomen rallin erikoiskokeet
Ossi Oikarinen

Ossi Oikarinen (s. 3. toukokuuta 1970) on suomalainen Formula 1 -sarjassa työskennellyt insinööri. Oikarinen on työskennellyt myös DTM-sarjan Team Rosbergissa ja BMW:n tiimissä. Marraskuusta 2014 lähtien Oikarinen on työskennellyt A-lehtien Tuulilasi-lehden testaustoiminnan päällikkönä. == Koulutus ja ura == Oikarinen haaveili autourheilu-urasta pienestä pitäen. Hän harrasti muun muassa mikroautoilua yli vuosikymmenen ajan, huolsi autoja sekä toimi kartanlukijana rallikilpailuissa. Oikarinen opiskeli Walter Ahlströmin Teknillisessä Oppilaitoksessa (Savonia-ammattikorkeakoulun Varkauden tekniikan yksikkö), josta hän valmistui insinööriksi vuonna 1995 alanaan sähköautomaatio. Insinöörityön Oikarinen teki Saksassa ja jäi töihin uuneja teollisuuskäyttöön valmistavaan yritykseen. Sieltä Oikarinen siirtyi seuraavana vuonna tuotekehityspuolelle englantilaiseen yritykseen, joka valmistaa muun muassa iskunvaimentimia kilpa-autoihin. Oikarinen sai tässä työssä ensikosketuksen huippukilpa-autoiluun kiertäessään muutamissa kilpailuissa Formula 3 -tallien mukana sekä MM-ralleissa asiakkaiden mukana. === Formula 1 === Seuraavana vuonna Oikarinen haki avointa työpaikkaa formulatalli Arrowsilla. Hänellä katsottiin olevan oikea kokemus- ja koulutuspohja, joten hänet valittiin kahden muun lisäksi noin 200 hakijan joukosta. Työt Oikarinen aloitti joulukuussa 1997. Oikarinen toimi Formula- uransa alussa datainsinöörinä Arrowsin F1 -tallissa (1997–2000), ja oli Toyotan palkkalistoilla kaudet 2001–2006. Toyotalla ollessaan hän toimi muun muassa Jarno Trullin kisainsinöörinä. Elokuussa 2006 Oikarinen lopetti työt Toyotalla Turkin osakilpailun jälkeen. Tammikuussa 2007 vahvistettiin Oikarisen siirtyvän BMW Sauberille, jossa hän aloitti 2. huhtikuuta päätesti- insinöörinä. Maaliskuussa 2009 Oikarinen liittyi Ferrarin F1-tiimiin. Hän vastasi tallin testaustoiminnasta. === DTM === Vuoden 2012 alussa Oikarinen siirtyi DTM-luokassa ajavan Team Rosbergin pääinsinööriksi ja työskenteli siellä vuoteen 2015 saakka. Parin vuoden tauon jälkeen keväällä 2017 Oikarinen palasi DTM:n pariin BMW:n kolmostallin tiimimanagerina. == Televisiokommentaattorina == Vuonna 2013 Oikarinen liittyi mukaan MTV:n F1-asiantuntijatiimiin. Hän työskenteli MTV:llä kommentaattorina vuoteen 2021 asti, jolloin formuloiden televisio-oikeudet siirtyivät MTV:ltä Viaplaylle. Oikarinen aloitti Viaplayn F1-kommentaattorina vuonna 2022. == Lähteet == Luokka:Formula 1 -tallien työntekijät Luokka:Suomalaiset insinöörit Luokka:Vuonna 1970 syntyneet Luokka:Elävät henkilöt
Franz Xaver Wagenschön

Franz Xaver Wagenschön (2. syyskuuta 1726 Littisch, Böömi – 1. tammikuuta 1790 Wien, Itävalta) oli böömiläissyntyinen taidemaalari. Hän muutti 1747 Wieniin opiskelemaan maalausta. Alkuun hän maalasi muotokuvia, muun muassa Itävallan keisarinnan Maria Teresian lasten kuvat. Myöhemmin hän keskittyi uskonnollisiin maalauksiin. Wagenschönin tunnetuimpia teoksia lienee Ranskan kuningattaren Marie Antoinetten muotokuva vuodelta 1770. ==Lähteet== *Franz Xaver Wagenschön Luokka:Itävaltalaiset taidemaalarit Luokka:Vuonna 1726 syntyneet Luokka:Vuonna 1790 kuolleet
News of the World

News of the World on: * News of the World, brittiläinen sanomalehti * News of the World, Queen-yhtyeen albumi * News of the World vuoden 2020 elokuva.
Musta kobra

Musta kobra on Ilkka Remeksen toinen nuorille suunnattu jännitysromaani. Kirjan päällyksen on tehnyt Mika Tuominen. Kirjan päähenkilö on myös muissa Remeksen nuortenkirjoissa seikkaileva Aaro Korpi. ==Aiheesta muualla== * Kirjan esittely WSOY:n sivuilla * Maria Loikkanen: Musta kobra. Onnimanni 1/2005. Luokka:Ilkka Remeksen teokset Luokka:Jännitysromaanit Luokka:Nuortenkirjat Luokka:Vuoden 2004 kirjat
Klemm

Klemm oli saksalainen, Hanns Klemmin vuonna 1926 Böblingeniin perustama lentokonetehdas, joka tuli kuuluisaksi 1930-luvun alkupuolen urheilukoneillaan.Gunston 1993 s. 170 Klemmin lentokoneita olivat: *Klemm Kl 25, kaksipaikkainen urheilukone, 1927 *Klemm Kl 31, yksimoottorinen matkustajakone, 1931 *Klemm Kl 32, yksimoottorinen matkustajakone, 1931 *Klemm Kl 33, (Klemm L33), yksipaikkainen kevyt urheilukone, prototyyppi, 1933 *Klemm Kl 35, urheilu- ja koulukone, 1935 *Klemm Kl 36, yksimoottorinen matkustajakone, 1934. == Lähteet == * === Viitteet === Luokka:Saksalaiset lentokonevalmistajat
Bücker Flugzeugbau

Bücker-Flugzeugbau GmbH oli saksalainen lentokonetehdas, joka perustettiin vuonna 1932 ja joka toimi vuoteen 1945. Se teki Luftwaffen peruskoulukoneet.Gunston 1993 s. 62 Yhtiön perusti Carl Clemens Bücker, joka oli entinen Saksan laivaston upseeri. Hän oli osallistunut ensimmäiseen maailmansotaan. Sen jälkeen hän työskenteli vuosia Ruotsissa osallistuen Svenska Aero -lentokonetehtaan perustamiseen. Hän myi osuutensa siitä vuonna 1932 ja palasi Saksaan perustaen tehtaan sinne. Tehtaan yhtiö perusti Johannisthaliin, Berliiniin, vuonna 1934. Tehtaan, Saksan ja Ruotsin varusteluteollisuuskytkennät ovat mielenkiintoisia ottaen huomioon sen pääsuunnittelijan Saksassakin olleen ruotsalainen Andersson, joka sodan alettua palasi Saabille. Tämän takia Saab Safirissa on moni Bestmannin piirteitä. Bückerin kolme suosituinta konetta olivat Bücker Bü 131 Jungmann (1934), Bücker Bü 133 Jungmeister (1936) ja Bücker Bü 181 Bestmann (1939). Näiden lisäksi tehdas valmisti lisenssillä seuraavia koneita: * Focke-Wulf Fw 44 Stieglitz * DFS 230 Osia tehdas teki seuraaviin: * Focke-Wulf Fw 190 * Junkers Ju 87 * Henschel Hs 293 Sodan lopussa tehdas jäi Neuvostoliiton vyöhykkeelle ja yhtiö lopetti toimintansa. Bü 181-konetta valmistettiin toisen maailmansodan jälkeen Tšekkoslovakiassa ja Egyptissä. Bückerin lentokoneet *Bücker Bü 131 Jungmann (nuori mies), koulukone *Bücker Bü 133 Jungmeister (nuori mestari), koulukone, taitolentokone *Bücker Bü 181 Bestmann (bestman), koulukone == Lähteet == * === Viitteet === Luokka:Saksalaiset lentokonevalmistajat
George Tupou V

George Tupou V (tongaksi: Siaosi Tupou V, koko nimeltään Siaosi Tāufaʻāhau Manumataongo Tukuʻaho Tupou V, 4. toukokuuta 1948 Nukuʻalofa, Tonga – 18. maaliskuuta 2012 Hongkong) oli Tongan kuningas isänsä Taufa’ahau Tupou IV:n kuolemasta 11. syyskuuta 2006 lähtien. George Tupou V opiskeli sveitsiläisessä eliittikoulussa ja Oxfordin yliopistossa Britanniassa. Hän oli myös Sandhurstin kuninkaallisessa sotilasakatemiassa. Jo kruununprinssinä ollessaan kuningas oli mukana Tongan politiikassa ja vuodet 1979–1998 hän toimi maansa ulkoministerinä. Politiikan lisäksi hänellä oli huomattavia liiketoimia Tongalla ja ulkomailla ilmailussa, tiedotusvälineissä, pankkitoiminnassa ja sähkönjakelussa, joista viimeksi mainittu on aiheuttanut vastarintaa, koska sähkönhinta on nousussa. Kuningas ei ollut naimisissa, mutta hänellä oli avioton tytär 'Ilima Lei Tohi. Vuonna 2008 kuningas ilmoitti luopuvansa absoluuttisesta vallasta vapailla vaaleilla valitun parlamentin ja pääministerin hyväksi. George Tupou V:n kruunajaiset järjestettiin 1. elokuuta 2008 alkaen. Viisipäiväisten juhlallisuuksien tuhanteen kutsuvieraaseen kuuluivat Japanin kruununprinssi Naruhito, Thaimaan prinsessa Maha Chakri Sirindhorn ja Gloucesterin herttua ja herttuatar. Kruunajaisia jouduttiin lykkäämään maan vuoden 2006 mellakoiden vuoksi. Maaliskuussa 2012 kuninkaan ilmoitettiin kuolleen hongkongilaisessa sairaalassa. Häneltä oli edellisenä vuonna leikattu syöpä munuaisesta. Tupou V:n seuraaja Tongan kuninkaana on hänen veljensä Tupou VI. George Tupou V ei itse koskaan mennyt naimisiin. == Sukupuu == == Lähteet == Luokka:Tongan hallitsijat Luokka:Vuonna 1948 syntyneet Luokka:Vuonna 2012 kuolleet
James Moroka

Tohtori James Sebe Moroka (16. maaliskuuta 1891 Thaba-Ncho, Oranjen vapaavaltio – 10. lokakuuta 1985) oli eteläafrikkalainen lääkäri ja poliitikko. Hän oli yksi ensimmäisistä mustista eteläafrikkalaisista, joka valmistui lääkäriksi. Moroka opiskeli lääketiedettä Edinburghin yliopistossa. Moroka valittiin Afrikan kansalliskongressin puheenjohtajaksi CYL:n tuella joulukuussa 1948 ja hänen puheenjohtajakaudellaan ANC:n vastarinta apartheidia vastaan alkoi radikalisoitua. James Moroka erotettiin ANC:stä vuonna 1952 hänen myönnettyä kommunismin hävittämislain nojalla häntä vastaan nostetut syytteet, vetosi lieventäviin asianhaaroihin ja julkisesti sanoutui irti ANC:n periaatteista. ANC:n puheenjohtajaksi nousi päällikkö Albert Luthuli. Moroka,James Moroka,James Moroka,James Luokka:Apartheidinvastaiset aktivistit
Miika Partala

Miika Jorma Partala on sanoittaja, säveltäjä, kitaristi, laulaja. Partala on tullut tunnetuksi yhtyeissä Deuteronomium, No Man's Band, Stoner Kings, Icon Clan, Matkamiehet, Megiddon ja Feiled. Hän toiminut myös Metallimessun solistina muutamia kertoja. ==Aiheesta muualla== * * Luokka:Suomalaiset metallimusiikin laulajat Luokka:Suomalaiset metallimusiikin kitaristit Luokka:Suomalaiset metallimusiikin sanoittajat Luokka:Suomalaiset metallimusiikin säveltäjät Luokka:Syntymävuosi puuttuu Luokka:Elävät henkilöt
Ryhmäaluelaki

Ryhmäaluelaki () vuodelta 1950 oli Etelä-Afrikan parlamentin säätämä laki, joka kuului maan apartheid-järjestelmään. Lain perusteella Etelä-Afrikka jaettiin eri roduille varattuihin alueisiin, joilta muiden etnisten ryhmien oli lähdettävä. Laki antoi hallitukselle vallan julistaa jokin alue kuuluvaksi jollekin tietylle ryhmälle ja poistaa muihin ryhmiin kuuluvat asukkaat alueelta väkivalloin. Laki kumottiin 5. kesäkuuta 1991. Lain perusteella kaikki Etelä-Afrikan kehittyneimmät alueet varattiin valkoisille ja mustat, intialaiset ja värilliset sijoitettiin maaseudulle tai kaupunkien laitamille. 84 % maan pinta-alasta varattiin valkoisille, jotka edustivat 15 % väestöstä. Tämä epäsuhta johti ylikansoitukseen, sairauksiin ja ruokapulaan. Mustille varattuja aluita nimitettiin "heimokotimaiksi" tai bantustaneiksi. Ryhmäaluelain nojalla siirrettiin 3,5 miljoonaa ihmistä pois kodeistaan. Siirretyistä vain 2 % oli valkoisia ja toisin kuin muut etniset ryhmät, nämä siirrettiin aikaisempaa aluettaan paremmille alueille. Kaupunkien ulkopuolelle perustetut townshipit aiheuttivat pitkiä työmatkoja ei-valkoiselle väestölle ja aiheuttivat sen, että suurin osa peruspalveluista kuten sairaalat ja poliisilaitokset olivat heille saavuttamattomissa. Ryhmäaluelain perusteella vain valkoiset saattoivat omistaa yrityksiä tai harjoittaa liiketoimintaa valkoisten alueilla, mikä hidasti ja vaikeutti muiden ryhmien taloudellista kehitystä. Lakia sovellettiin pian muun muassa Johannesburgin Sophiatownin alueelle, joka oli ollut yksi kaupungin vanhimpia mustia asuinalueita. Hallitus julisti sen valkoiseksi, ja noin 65 000 asukasta siirrettiin kolmentoista mailin päässä sijaitsevalle uudelle alueelle., Kapkaupungissa lain nojalla tuhottiin värillisten asuttama District Six -alue. == Lähteet == Luokka:Apartheid Luokka:Etelä-Afrikan laki
Wayne Barlowe

Wayne Douglas Barlowe (s. 6. tammikuuta 1958 Glen Cove, New York) on yhdysvaltalainen tieteis- ja fantasiataiteilija sekä kirjailija. Hän on kuvittanut yli 300 kirjaa tai aikakauslehteä. Lisäksi hän on työskennellyt useiden elokuvien konseptitaiteilijana. Vuonna 2004 Discovery Channel tuotti Barlowen tuntemattomalle planeetalle suuntautuvasta tutkimusretkestä kertovan Expedition-kirjan pohjalta kaksituntisen fiktiivisen dokumenttiohjelman nimeltä Alien Planet. Se esitettiin ensimmäisen kerran toukokuussa 2005. ==Aiheesta muualla== * Barlowen omat kotisivut * * Alien Planet – Discovery Channel Luokka:Yhdysvaltalaiset taidemaalarit Luokka:Fantasiataiteilijat Luokka:Vuonna 1958 syntyneet Luokka:Elävät henkilöt
Icon Clan

Icon Clan on Jyväskylässä perustettu, englanniksi laulava suomalainen rock’n roll -yhtye. Yhtye on kiertänyt runsaasti Eurooppaa ja levyttää saksalaiselle Whirlwind Recordsille. Icon Clan on julkaissut kolme albumia, Drive-in Religionin vuonna 2001 ja Cottonfield Gospelin vuonna 2003. Yhtyeen uusin albumi Rock n' Roll Rodeo julkaistiin 23. elokuuta 2010. == Kokoonpano == * Janne-Jussi Kontoniemi – rummut * Jakub Grajewski – basso, taustalaulu * Miika Partala – kitara, laulu === Entiset jäsenet === * Perttu Sutinen – basso ==Levytykset== *Drive-In Religion (2001) *Cottonfield Gospel (2003) *Rock n' Roll Rodeo (2010) Luokka:Suomalaiset rockyhtyeet
Yersinia

Yersinia on gramnegatiivisten sauvanmuotoisten bakteerien suku. Yersinia- bakteerit ovat fakultatiivisia anaerobeja. Monet suvun jäsenet ovat ihmiselle patogeenisia ja aiheuttavat muun muassa vakavia vatsatauteja. Suku sai nimensä sveitsiläisen bakteriologin Alexandre Yersinin (1863–1943) mukaan, joka löysi Yersinia pestis -bakteerilajin vuonna 1894.Tieteen kuvalehti Historia 12/2014, s.43 Yersinia enterocolitica -bakteeria voivat kantaa oireettomasti siat, muut tuotantoeläimet ja lemmikkieläimet. Yersinia pseudotuberculosis -bakteeri voi levitä myös jyrsijöiden, lintujen ja jopa vihannesten välityksellä. Yersinia ei yleensä tartu ihmisestä toiseen. Molemmat bakteerit voivat aiheuttaa suolistotulehduksen eli yersinioosin, ripulin ja jälkitauteina niveltulehduksia. Oireena on usein myös mahan oikealla puolella oleva voimakas kipu, jolloin diagnoosissa voidaan erehtyä luulemaan kipua umpilisäkkeen tulehdukseksi. Y. enterocolitica -bakteerista on myös ihmiselle haitattomia apatogeenisiä kantoja. Tauti leviää yleensä raakojen tai huonosti kypsennettyjen elintarvikkeiden välityksellä. Bakteeri lisääntyy erityisen tehokkaasti jääkaappilämpötilassa, joten elintarvikkeiden pitkä säilytys lisää tartuntariskiä. Tartuntariskiä pienennetään lyhyillä säilytysajoilla ja asianmukaisella kylmäsäilytyksellä, elintarvikkeiden kunnollisella kuumentamisella ja huolellisella hygienialla, johon kuuluu käsien ja keittiövälineiden pesu ennen ja jälkeen ruoanlaiton. Yersinia pestis -bakteeri voi aiheuttaa ihmiselle ruton, ja sitä pidetään laajojen historiallisten ruttoepidemioiden, kuten mustan surman, aiheuttajana. == Lähteet == == Aiheesta muualla == *Laji.fi: Yersinia *National Center for Biotechnology Information (NCBI): Yersinia, taxonomy Luokka:Gramnegatiiviset bakteerit Luokka:Proteobacteria Luokka:Ruokamyrkytysbakteerit
Colours (Stonen albumi)

Colours on Stone-yhtyeen kolmas pitkäsoitto, joka julkaistiin vuonna 1990. Levyn tuottivat Mikko Karmila ja Stone. Masteroijana toimi Mika Jussila. Levy on omistettu Jallu Mantilalle. Sen tunnetuimmat kappaleet ovat ”Stone Cold Soul” ja ”White Worms”. Kappale ”Friends” on Led Zeppelin -cover. Jiri Jalkasen erottamisen jälkeen tilalle otettiin Airdashin kitaristi Markku ”Nirri” Niiranen. Albumi ylsi Suomen virallisen listan sijalle 8, ja se pysyi listalla yhteensä 8 viikkoa. == Kappaleet == A-puoli # # # # B-puoli # * # # # === CD-version bonuskappale === # * == Kokoonpano == * Janne Joutsenniemi – laulu, basso * Roope Latvala – kitara * Markku Niiranen – kitara * Pekka Kasari – rummut ;Vierailijat * Janne Kannas – viulu kappaleessa ”White Worms” * Miika Uuksulainen, Sennu Laine – sello kappaleessa ”White Worms” == Lähteet == == Aiheesta muualla == * * Luokka:Stonen albumit Luokka:Vuoden 1990 albumit Luokka:Mikko Karmilan tuottamat albumit
Keittiömestari

Keittiömestari on ravintolakeittiön tai muun suurkeittiön esimiehen ammattinimike. Aikoinaan nimikettä saivat käyttää vain ravintolakeittiön toiminnasta vastaavat henkilöt. Ruokapalvelutoimintojen monipuolistuessa nimikkeen käyttö on yleistynyt ravintola- ja catering-aloilla erittäin paljon. Titteli itsessään viittaa käsityöläisyyden aikakauteen ja vanhaan mestari- oppipoika -järjestelmään. Mestarin arvonimen saavuttaneet henkilöt olivat tuolloin alansa huippuammattilaisia. Heidän tehtävänään oli johtaa työtä ja siirtää tietotaitoaan alaisille eli kisälleille. Ammattikunta eli kilta valvoi käytännön työssä tapahtuvaa koulutusta. Keittiömestarin lähin esimies voi olla esimerkiksi ravintolapäällikkö tai suuremmissa yksiköissä erillinen keittiöpäällikkö. Keittiöpäällikkö on yleensä keittiömestari, jolla on tulosvastuu oman yksikkönsä toiminnasta. Keittiöpäällikön alaisena voi työskennellä useita eritasoisia keittiömestareita, kokkeja ja muuta keittiön henkilökuntaa. Työnkuva on laajentunut vuosien saatossa erittäin paljon. Kädentaitojen ja esimiestaitojen rinnalle on noussut tarve hallita haastavia liikkeenjohdollisia asioita. Nykyisin ravintolakeittiön esimiehen tehtäviä hoitavalla henkilöllä voi olla esimerkiksi ruoanvalmistukseen suuntautuneen restonomin (amk) tutkinto tai vanhamuotoinen opistoasteen esimiestutkinto. Keittiöesimiehenä toimivat henkilöt voivat suorittaa myös kansainvälisen keittiömestaritutkinnon. Tutkinnon tarkoituksena on todentaa yhdenvertaisesti keittiömestareiden osaaminen kansainvälisellä tasolla. CEC (Certified Executive Chef) ja CMC (Certified Master Chef) tutkintoihin valmentavaa koulutusta tarjottiin esimerkiksi Haaga-Helia ammattikorkeakoulussa syksyllä 2008 käynnistyneessä koulutusohjelmassa (restonomi, (AMK)). Keittiömestareiden etujärjestönä Suomessa toimii vuonna 1950 perustettu Suomen Keittiömestarit ry. Kuuluisia keittiömestareita ovat muiden muassa Auguste Escoffier, Paul Bocuse, Gordon Ramsay ja Thomas Keller sekä suomalaisista Eero Mäkelä, Martti Lehtinen, Jaakko Kolmonen, Keijo Olander ja Hans Välimäki. ==Lähteet== * * * ==Aiheesta muualla== * Suomen Keittiömestarit ry:n kotisivut * Kunkoululoppuu.fi / Keittiömestari (youtube.com) * Haaga-Helia ammattikorkeakoulu - Keittiömestari Jo­seph Youssefin tarina (youtube.com) Luokka:Majoitus- ja ravitsemisalan ammatit
DN-jääpursi

DN-jääpursi on jäällä purjeen avulla liikkuva vene. Pursi perustuu Detroit News -lehden vuonna 1937 järjestämän suunnittelukilpailun voittaneeseen ehdotukseen. Veneen enimmäispituus on 3,75 metriä ja sen paino on noin 55-70 kiloa. DN-jääpursi on yhden hengen purjehdittava. Tosin kaksikin voi purrella matkustaa tilapäisesti. Kovalla tuulella ja tasaisella jäällä jääpurret saavuttavat suuria nopeuksia (yli 100 km/h). Pursi on kokoonlaitettava ja voidaan kuljettaa kätevästi henkilöauton kattotelineellä. == Päämitat == * Purjepinta-ala: 6.5 m2 * Maksimi pituus: 3.75 m * Rungon leveys: 0.54 m * Maston pituus: 4.87 m * Poikkilankun pituus: 2.42 m * Rungon materiaali: puu * Purren paino: 55-70 kg * Huippunopeus: 145 km/h (78 solmua) (epävirallinen ennätys) * Tyypillinen nopeus: 80 km/h (43 solmua) tuulessa 6 m/s == Kilpailutoiminta == DN-jääpurrella järjestetään virallisia kilpailuja ja Suomessa kilpaillaan SM-tasolla. Vuosittain lajin kansainvälinen liitto järjestää sekä EM- ja MM-kisat. Lajissa hyvin menestyneitä maita on USA, Viro, Puola, Ruotsi ja Saksa. Suomalainen ei ole koskaan voittanut lajin maailman- tai Euroopan-mestaruutta. ==Aiheesta muualla== *Suomen DN-jääpursiliitto *IDNIYRA International DN IceYacht Racing Assosiation Luokka:Purjealustyypit sv:Isjakt#DN-jakt
Matti Olavi Ranin

Matti Helge Olavi Ranin (s. 24. lokakuuta 1952 Helsinki) on suomalainen näyttelijä, joka on työskennellyt Helsingin Kaupunginteatterissa ja esiintynyt muun muassa suosituissa televisiosarjoissa Ihmeidentekijät ja Parhaat vuodet. Raninin vanhemmat olivat näyttelijä Matti Ranin ja televisio-ohjaaja Irja Ranin. Hänen isovanhempansa isän puolelta, Helge ja Saara Ranin, olivat myös näyttelijöitä. Hänen äidinpuoleinen isoisänsä oli näyttelijä Toivo Hämeranta. Ranin työskenteli usein isänsä Matti Raninin kanssa ja oli mukana muun muassa Kasper-teatterissa. Lisäksi hän esiintyi animaatioelokuvien ääninäyttelijänä isänsä toimiessa samojen elokuvien suomentajana ja ääniohjaajana. ==Filmografia== ===Elokuvat=== Vuosi Elokuva Rooli 1981 Soitannollinen ilta Viipurissa 1918 1983 Viikonloppuna vapaata Lasse ===Tv-sarjat=== Vuosi Sarja Rooli 1983 Naimisissa, naimisista, naimisiin 1985 Joulukalenteri Klaase-renki 1996–1998 Ihmeidentekijät anestesialääkäri Pekka Aaltonen 2000 Parhaat vuodet anestesialääkäri Pekka Aaltonen ===Dubbaukset=== ==Lähteet== * https://www.elonet.fi/fi/henkilo/249538 * http://www.imdb.com/name/nm0710196/ === Viitteet === ==Aiheesta muualla== * * Luokka:Suomalaiset näyttelijät Luokka:Vuonna 1952 syntyneet Luokka:Elävät henkilöt
Sojuz 12

Sojuz 12 oli uusitun Sojuz-avaruusaluksen koelento. Laukaisu Baikonurin kosmodromilta tapahtui 27. syyskuuta 1973 kello 12.18.16 UTC. Miehistöä oli nyt vain kaksi kosmonauttia, jotka käyttivät painepukua laukaisun ja paluun aikana. Lento kesti yhden vuorokauden ja 23 tuntia, 15 minuuttia ja 32 sekuntia. Aluksen radiokutsu oli Урал eli Ural. ==Miehistö== *Vasili Lazarev *Oleg Makarov ==Rataparametreja== *Massa 6720 kg *Perigeum 306 km *Apogeum 348 km *Inklinaatio 51.0° *Periodi 91 minuuttia ==Lähteet== Luokka:Miehitetyt avaruuslennot Luokka:Sojuz-ohjelma Luokka:Vuoden 1973 avaruustoiminta
Miracle (Foo Fightersin kappale)

Miracle on amerikkalaisen rockyhtye Foo Fightersin vuonna 2006 julkaistu single, joka julkaistiin yhtyeen albumin In Your Honorin akustisella CD:llä. Kappale on ainut yhtyeen albumin akustiselta puolelta julkaistu single. Kappaleessa soittaa pianoa John Paul Jones, joka soitti aikoinaan bassoa brittiläisessä yhtyeessä Led Zeppelinissä. John Paul soittaa myös mandoliinia In Your Honor -albumin kappaleessa "Another Round". Luokka:Foo Fightersin kappaleet Luokka:Vuoden 2006 kappaleet
Arto Viitaniemi

Arto Viitaniemi (s. 1947 Ikaalinen) on suomalainen poliitikko ja metallityöläinen. Viitaniemi oli Suomen kommunistisen puolueen pääsihteeri vuosina 1990–2010 ja Järvenpään kaupunginvaltuutettu 1980-luvun alussa (SKDL) ja 2005–2008 (SKP). Viitaniemi on koulutukseltaan sorvari ja hän toimi 1970- ja 1980-luvuilla Metallityöväen liiton valtuustossa. Viitaniemi kuuluu Vaihtoehto EU:lle -tiedotuskeskuksen hallitukseen. ==Aiheesta muualla== *Arto Viitaniemen nettipäiväkirja *Tiedonantaja.fi-blogi Luokka:SKDL:ssä vaikuttaneet henkilöt Luokka:SKP:ssä (1994) vaikuttaneet henkilöt Luokka:Suomen Kommunistisen Puolueen (1994) pääsihteerit Luokka:Vuonna 1947 syntyneet Luokka:Elävät henkilöt
Sojuz 13

Sojuz 13 oli toinen uusitun Sojuz-avaruusaluksen koelento. Lennon radiokutsu oli Кавказ, Kaukasus. Laukaisu tapahtui Baikonurista 18. joulukuuta 1973 kello 11.55.00 UTC. Siinä kokeltiin suurta kameraa tähtitieteellisiä ja maan kaukokartoitusmittauksia varten. Paluu tapahtui noin 8 vuorokautta myöhemmin. ==Miehistö== *Valentin Lebedev *Pjotr Klimuk ==Rataparametreja== *Massa 6 560 kg *Perigee: 188 km *Apogee: 247 km *Inklinatio: 51.6° *Periodi: 88,8 minuuttia ==Lähteet== Luokka:Miehitetyt avaruuslennot Luokka:Sojuz-ohjelma Luokka:Vuoden 1973 avaruustoiminta
Sojuz 14

Sojuz 14 oli osa Neuvostoliiton sotilaallista Almaz-avaruusohjelmaa. Avaruuslento keskittyi siihen miten ihminen kestää avaruuslentoa. Laukaisu tapahtui Baikonurista 3. heinäkuuta 1974 kello 18.51.08 UTC. Lennon radiokutsu oli Беркут, maakotka. Miehistö testasi sopisiko Saljut 3 -avaruusasema tiedusteluun. Lento kesti vajaat 16 vuorokautta. Jälkikäteen etenkin niin sanottuja sotilaallisia miehitettyjä lentoja on arvosteltu siitä, että niiden miehistöt vain lensivät avaruuteen eivätkä tehneet asemalla mitään hyödyllistä. ==Miehistö== *Juri Artjuhin *Pavel Popovitš ==Rataparametrejä== *Massa 6 800 kg *Perigeum 195 km *Apogeum 217 km *Inklinaatio 51,6° *Periodi 88,6 minuuttia ==Lähteet== Luokka:Miehitetyt avaruuslennot Luokka:Sojuz- ohjelma Luokka:Vuoden 1974 avaruustoiminta
Sojuz 15

Sojuz 15 oli toinen Saljut 3 -avaruusasemalle tehty lento. Lennon radiokutsu oli Дунай, Tonava. Laukaisu tapahtui Baikonurista 26. elokuuta 1974 19:58:05 UTC. Kahden hengen lento epäonnistui, kun automaattinen telakointi asemaan epäonnistui ja manuaalisen telakoinninkin jäädessä ajoaineen vähyyden takia tekemättä. Lento kesti siksi vain kaksi vuorokautta. ==Miehistö== *Lev Djomin *Gennadi Sarafanov ==Rata== *Massa 6 760 kg *Perigeum 173 km *Apogeum 236 km *Inklinaatio 51,6° *Periodi 88,5 minuuttia ==Lähteet== Luokka:Miehitetyt avaruuslennot Luokka:Sojuz-ohjelma Luokka:Vuoden 1974 avaruustoiminta
Titanomyrma

Titanomyrma on sukupuuttoon kuollut muurahaisten heimoon kuuluva suku, joka eli paleogeenikaudella eoseeni-epookin aikana. Sukuun luetaan kolme lajia: T. giganteum, T. simillimum ja T. lubei. Suvun lajien fossiileja on löydetty Yhdysvalloista ja Saksasta, ja ne kuuluvat suurimpiin tunnettuihin muurahaisiin. T. giganteum ja T. simillimum tunnetaan Messelin savikivestä Saksasta löydetyistä fossiileista. Titanomyrma lubei on löydetty Green River -kerrostumasta Wyomingista, Yhdysvalloista. Titanomyrman nimi tarkoittaa jättimäistä muurahaista. ==Ominaisuudet== T. giganteumin on Titanomyrma- lajeista suurin, ja suurin tunnettu muurahaislaji. T. giganteumin työläiset olivat 1–3 senttimetriä ja kuningattaret suurimmillaan jopa 5,5 senttimetriä pitkiä. Kuningatarten siipien kärkiväli saattoi olla 13 senttimetriä. Titanomyrma lubei-kuningattaren pituus on yli 5 senttimetriä. ==Luokittelu== Titanomyrma kuuluu sukupuuttoon kuolleeseen alaheimoon Formiciinae. Titanomyrma giganteumin ja Titanomyrma simillimum luokiteltiin aluksi sukuun Formicium. Tämä suku oli kuitenkin alun perin kuvattu pelkkien eoseeni-epookin ajan kerrostumista Yhdistyneestä kuningaskunnasta ja Yhdysvalloista löytyneiden etusiipien perusteella lajeiksi Formicium brodiei, Formicium mirabile ja Formicium berryi. Uudet kokonaiset fossiilit oli luokiteltu Formicium-sukuun sillä niiden siipisuonet olivat samantyyppiset. Vuonna 2011 S. Bruce Archibaldin johtama tutkijaryhmä katsoi että tämä luokittelu oli ongelmallinen sillä muurahaisten tunnistaminen tarkasti pelkän siiven perusteella ei ole kovin luotettavaa. He huomauttivat tutkimuksessaan, että Formicium-siipien välinen kokovaihtelu saattoi olla vain lajin sisäistä vaihtelua kuhnurien ja kuningattarien välillä ja lisäksi suoniston muuntelu yhden ”Formicium” giganteumin -kuningattaren vasemman ja oikean siiven välillä vastasi F. brodiei ja F. berryi siipien vaihtelua. Lisäksi nykylajien luokittelussa siipiä ei myöskään juurikaan käytetä niiden suuren vaihtelun, työläisten siivettömyyden ja muurahaissiipien vähäisen tutkimuksen vuoksi. Tästä syystä he katsoivat että Formicium-sukuun tulisi luokitella vain irrallisten siipien fossiilit, jotka ovat Formiciinae-alaheimon muurahaisista peräisin. He nimesivät samassa tutkimuksessa Titanomyrma lubei-lajin ja siirsivät ”Formicium” giganteumin ja ”Formicium” simillimumin Titanomyrma- sukuun. ==Lähteet== Luokka:Muurahaiset Luokka:Esihistorialliset selkärangattomat
Tongatapusaaret

Tongatapusaaret on Tongan eteläisin saariryhmä. Se sijaitsee noin 3 000 kilometriä Sydneystä koilliseen. http://www.britannica.com/eb/article-9072867 Tongatapusaarten yhteenlaskettu pinta-ala on 350 km². Saariin kuuluu muun muassa Tongatapu, jonka pohjoisrannikolla sijaitsee Tongan pääkaupunki Nukuʻalofa. Tongatapun lisäksi Tongatapusaaria ovat Atata, Fafa, Pangaimotu, Malinoa, Onevai, Ata, Fukave, ʻEua, 'Eua Iki, Kalau ja Kanatea. == Lähteet == Luokka:Tongan saaret
Tommy Kiviaho

Tommy Kiviaho (s. 27. kesäkuuta 1971 Helsinki) on entinen jääkiekkopelaaja, pelipaikaltaan hän oli hyökkääjä. Hän on Kiekko-Espoon kasvatti, jossa hän aloitti liigauransa kaudella 1988–1989. Hänet muistetaankin parhaiten Espoossa, koska hän pelasi suurimman osan Suomen urastaan Kiekko-Espoossa sekä Espoon Bluesissa. Viimeiset vuotensa Kiviaho pelasi Itävallan Lustenaussa jossa hän tehtaili kaudella 2006–2007 39 ottelussa tehopisteet 51+63=114 ja viimeisellä kaudellaan 2007–2008 39 ottelussa tehot 44+61=105. == Tilastot pääsarjatasolla == Sarja O M S P RM SM-liiga 378 98 102 200 143 Elitserien 10 1 0 1 2 Extraliga 2 0 0 0 0 DEL 36 15 14 29 20 Extraliga 3 1 0 1 0 Elitserien/UPC-ligaen 175 113 132 245 136 == Lähteet == * Tommy Kiviaho EliteProspects.com-sivustolla Luokka:Suomalaiset jääkiekkoilijat Luokka:Vuonna 1971 syntyneet Luokka:Elävät henkilöt
Kotkan jäähalli

Kotkan jäähalli on Kotkassa Rauhalan kaupunginosassa sijaitseva jäähalli. Halli valmistui vuonna 2005. Jäähalli on tunnettu sponsorien mukaan nimillä Nordicbet Areena (2005–2007), KYMP Areena (2007–2010), Expert Areena (2010–2012), Ilona Areena (2012–2017), KSOY Areena (2017–2021) ja Vaasan Koulunäkki Areena (2021–2024). Jäähalli toimii kaudella 2024–2025 Suomi- sarjassa pelaavan jääkiekkojoukkue Kotkan Titaanien kotihallina. Muista seuroista jäähallia käyttävät myös Hamina-Kotka Kiekkojuniorit ry, Kotkan Jääkiekkoerotuomarit ry, Kotkan Taitoluistelu ry, Piranhas Kotka ry. Hallia käytetään myös erilaisten messujen ja tapahtumien näyttelytilana. ==Hallit== Jäähallin yleisökapasiteetti on 1 958 katsojaa, joista 1 020 on istumapaikkoja, 928 seisomapaikkoja ja 10 invapaikkoja. Kaukalon koko on 27 × 58 metriä. Jäähallin vieressä sijaitsee harjoitushalli, jonka kaukalon koko on 26 × 56 metriä ja yleisökapasiteetti 100 henkilöä. ==Lähteet== Luokka:Suomen jäähallit Luokka:Kotkan urheiluhallit
Mariana Handler

Mariana Handler (s. 30. huhtikuuta 1980 Östersund, Ruotsi) on ruotsalainen hiihtäjä, jonka seurana on Aasarna IK. Handler on kilpaillut vuodesta 1997 asti, jolloin hän kilpaili nuorten maailmanmestaruudesta Kanadassa. Vuonna 2006 Handler ilmoitti lopettavansa uransa. Urallaan hän starttasi yhteensä 35:een maailmancupin lähtöön. Handler harrastaa hirvenmetsästystä ja kalastusta. Hän on käynyt yliopiston. == Lähteet == * FIS-Ski * Mariana Handler lägger skidorna på hyllan Luokka:Ruotsalaiset maastohiihtäjät Luokka:Vuonna 1980 syntyneet Luokka:Elävät henkilöt
Lorentzin kansallispuisto

Lorentzin kansallispuisto sijaitsee Indonesiassa Papuan provinssissa. Kansallispuisto on Etelä-Aasian suurin luonnonsuojelualue, kooltaan 2,5 miljoonaa hehtaaria. Se esittelee monipuolisesti Uuden-Guinean biodiversiteettiä; itse asiassa se on yksi maailman runsaslajisimmista kansallispuistoista. Puiston alueella on kaikki eri korkeuksilla tavattavat biotyypit rannikon mangrovesoista korkealle vuoristoon. Se on Unescon maailmanperintökohde. == Lähteet == ==Aiheesta muualla== Luokka:Indonesian kansallispuistot Luokka:Unescon maailmanperintökohteet Indonesiassa Luokka:Seulonnan keskeiset artikkelit
Balin pommi-iskut 2002

Balin pommi-iskut 2002 tapahtuivat Kutan turistialueen yökerhossa Balin saarella Indonesiassa 12. lokakuuta 2002. 202 ihmistä kuoli ja 209 haavoittui. Iskut olivat tuhoisin terrori-isku Indonesian historiassa. Suurin osa uhreista oli turisteja ja heistä 88 oli kotoisin Australiasta. 9\. marraskuuta 2008 kolme pääsyyllistä teloitettiin ampumalla Nusakambanganin vankilassa. ==Lähteet== Luokka:Islamilainen terrorismi Luokka:Vuoden 2002 terrori-iskut Luokka:Terrori-iskut Indonesiassa Pommi-iskut 2002
Fernando Romeo Lucas García

Kenraali Fernando Romeo Lucas García (4. heinäkuuta 1924 – 27. toukokuuta 2006 Venezuela) oli Guatemalan presidentti 1. heinäkuuta 1978 – 23. maaliskuuta 1982. Häntä syytettiin väärinkäytöksistä, ja hän asui syrjäyttämisensä jälkeen vuosikymmeniä maanpaossa. Lucas García valmistui sotilasakatemian Escuela Politécnicasta 1949. Hänestä tuli 1975 armeijan komentaja ja myöhemmin puolustusministeri. Vuonna 1978 Lucas García valittiin presidentiksi. Kampanjointi ja vaalit sujuivat rauhallisesti, mutta äänestysprosentti jäi alhaiseksi. Kukaan kolmesta ehdokkaasta ei saanut enemmistöä suorassa kansanvaalissa, joten vastavalittu parlamentti valitsi Lucas Garcían presidentiksi. Häntä tukivat oikeistopuolueet, ja vastustajat syyttivät vaaleja vilpillisiksi. Vaikka Lucas García valittiinkin näennäisen demokraattisesti, oppositiopoliitikkojen murhat saavuttivat hälyttävät mittasuhteet. Lucas Garcían kaudella 31. tammikuuta 1980 poliisi valtasi Espanjan suurlähetystön, jota opiskelijat ja työväenliikkeen aktivistit pitivät hallussaan. Tapauksessa kuoli 37. Espanjan suurlähettiläs Maxime Cjala haavoittui vaarallisesti, tulevan nobelistin Rigoberta Menchún isä Vincente Menchú kuoli. Lucas Garcían syöksi lopulta vallasta kenraali Efraín Ríos Monttin vallankaappaus. Lucas García asui maanpaossa Venezuelassa 1980-luvulta lähtien. Guatemalan hallituksen asettamat kaksi komissiota keräsivät todisteita, joiden mukaan hän oli junttineen vastuussa 130 000 ihmisen kuolemasta. Vuonna 1999 Espanjan korkein oikeus nosti syytteen Lucas Garcíaa vastaan mayojen kidutuksesta ja kansanmurhasta, mutta Venezuelan korkein oikeus hylkäsi karkotuspäätöksen 2005 ja sanoi todisteiden olevan riittämättömät. Syytteet perustuivat paljolti guatemalalaisen Nobelin rauhanpalkinnon saajan Rigoberta Menchún todistukseen. Lucas García kuoli sairaalassa Venezuelan Caracasissa. Hän oli asunut Puerto la Cruzissa 12 vuotta kärsien Alzheimerin taudista ja siihen liittyvistä sairauksista. ==Lähteitä== * General Romeo Lucas Garcia Guatemala Military dictator who has died aged 81 (BBC Radio 4) * Fernando Romeo Lucas García, ex presidente de Guatemala (El Pais) === Viitteet === Luokka:Guatemalalaiset kenraalit Luokka:Guatemalan presidentit Luokka:Vuonna 1924 syntyneet Luokka:Vuonna 2006 kuolleet
Nicholas Otaru

Nicholas Otaru (15. heinäkuuta 1986 Turku) on uransa lopettanut jalkapalloilija.https://www.suomifutis.com/2018/05/entinen-hongan-pelaaja- kertoi-lopettamiseen-johtaneista-syista-siina-poltettiin-kynttilaa-vahan- molemmista-paista/ Hän pelasi oikeana laitalinkkinä tai laitapuolustajana. Otaru syntyi Turussa, josta hän muutti 2-vuotiaana nigerialaisen isänsä, suomalaisen äitinsä ja kahden sisarensa mukana Espooseen. Jalkapallon Otaru aloitti FC Kasiysissä 7-vuotiaana. FC Honkaan hän siirtyi kaudelle 2006 FC Espoon riveistä. Debyyttikaudellaan hän pääsi vaihdosta kentälle 15 kertaa. Ensimmäistä kertaa avauskokoonpanossa hän esiintyi 4. heinäkuuta 2007, jolloin hän viimeisteli myös ensimmäisen liigamaalinsa voitokkaassa ottelussa Turun Palloseuraa vastaan. Otaru teki ensimmäisen maalinsa alle 21-vuotiaiden maajoukkueessa 2. kesäkuuta 2008 pelatussa ottelussa Suomen voittaessa Puolan 1-0. ==Lähteet== ==Aiheesta muualla== * Pelaajakortti Veikkausliigan sivuilla Luokka:Suomalaiset jalkapalloilijat Luokka:Jalkapallon Suomen Cupin mestarit Luokka:Vuonna 1986 syntyneet Luokka:Elävät henkilöt
Puškinin piiri

Puškinin piiri () on hallintopiiri Pietarissa Venäjällä. Se sijaitsee Pietarin eteläosassa. Pohjoisessa se rajoittuu Frunzen ja Moskovan piireihin, idässä Kolpinan piiriin, lännessä Leningradin alueen Lomonosovin piiriin sekä etelässä Leningradin alueen Tusinan ja Hatsinan piireihin. Asukkaita on vuoden 2002 väestönlaskennan mukaan 118 200 henkeä, joista yli 70 % asuu Puškinin kaupungissa. ==Kunnat== Puškinin piiriin kuuluu viisi kuntaa: * Aleksanskoi (Алекса́ндровская, Aleksandrovskaja) * Pavlovsk (Па́вловск; vuodesta 2005) * Puškin (Пу́шкин) * Suosaari (Шуша́ры, Šušary) * Tärölä (Тя́рлево, Tjarlevo; vuodesta 2005) Puškin ja Pavlovsk ovat statukseltaan kaupunkeja, muut taajamia. Piirihallinnon päämies on Vjatšeslav Koržov. ==Aiheesta muualla== * Puškinin piiri Pietari-tietosanakirjassa *
Ulkomaankaupan vaihtosuhde

Ulkomaankaupan vaihtosuhde tarkoittaa talouden vientihintojen suhdetta tuontihintoihin. Siihen vaikuttavat hintojen muutokset kansainvälisillä markkinoilla sekä ulkomaankaupan rakenteen muutokset. Vaihtosuhteen paraneminen on valtiolle hyödyllistä siinä mielessä, että vanhalla viennin määrällä voidaan kattaa entistä suurempi tuonti. ==Prebisch-Singer-teesi== Prebisch-Singer-teesin mukaan vaihtosuhde alkutuotteiden ja valmistettujen hyödykkeiden välillä tyypillisesti heikkenee ajan myötä. Sen mukaan alkutuotteita vievät maat, kuten kehitysmaat, joutuvat vähentämään tuontiaan. Teesin kehittivät toisistaan riippumatta taloustieteilijät Raúl Prebisch sekä Hans Singer 1950-luvulla. Prebisch esitti edelleen, että kehitysmaiden tulisi monipuolistaa talouksiaan sekä vähentämään riippuvuuttaan alkutuotteiden viennistä kehittämällä teollisuuttaan. Luokka: Kansainvälinen talous
Dead Can Dance

Dead Can Dance on altto Lisa Gerrardin ja baritoni Brendan Perryn muodostama australialainen musiikkiyhtye. Se toimi alun perin vuosina 1981–1998 ja perustettiin uudelleen 2005. Yhtye on historiansa aikana kokeillut useita erilaisia musiikkityylejä. Dead Can Dance perustettiin Melbournessa, mutta sen jäsenet muuttivat Lontooseen, jossa yhtye sai levytyssopimuksen 4AD-levy- yhtiöltä. Yhtyeen ensimmäinen albumi oli Dead Can Dance (1984). Yhtye suunnitteli vuonna 1998 seuraajaa Spiritchaser-levylle (1996), mutta projekti jäi kesken yhtyeen hajottua. Ainoa valmiiksi saatu kappale oli "The Lotus Eaters", joka on myöhemmin julkaistu muilla levyillä. Dead Can Dance perustettiin uudelleen kiertuetta varten 2005. 2012 oli aktiivinen vuosi Dead Can Dancelle. Kesäkuussa ilmestyi "Live happenings I-V" ja elokuussa studioalbumi "Anastasis". Yhtyeen maailmankiertue saapui Eurooppaan loppukeväästä 2013. == Jäsenet == * Lisa Gerrard * Brendan Perry == Diskografia == === Albumit === * Dead Can Dance (1984) * Spleen and Ideal (1985) * Within the Realm of a Dying Sun (1987) * The Serpent's Egg (1988) * Aion (1990) * Into the Labyrinth (1993) * Toward the Within (1994) * Spiritchaser (1996) * Anastasis (2012) * Dionysus (2018) === EP:t === * Garden of the Arcane Delights (1984) * Live Happenings – Part I (2011) * Live Happenings – Part II (2011) * Live Happenings – Part III (2012) * Live Happenings – Part IV (2012) * Live Happenings – Part V (2012) === Kokoelmat === * A Passage in Time (1991) * Dead Can Dance (1981-1998) (2001) * Wake (2003) * Memento (2005) === Muut === * It'll End in Tears (This Mortal Coil, 1984) * Lonely Is an Eyesore (eri esiintyjiä, 1987) * Baraka (soundtrack, 1992) * Sahara Blue (Hector Zazou, 1992) == Aiheesta muualla == * Viralliset sivut * Dead Can Dance Library Luokka:Australialaiset goottirockyhtyeet Luokka:Australialaiset post-punk-yhtyeet Luokka:Brittiläiset goottirockyhtyeet Luokka:Brittiläiset post-punk-yhtyeet
Alt.atheism

alt.atheism on Usenet-keskusteluryhmä, jossa keskustellaan ateismista. alt.atheism FAQ:n mukaan ryhmän tarkoituksena on keskustella ateismista sekä ateismiin liittyvistä aiheista, kuten uskonnosta kouluissa, ateistien syrjinnästä ja siitä missä määrin uskonto on vaaraksi yhteiskunnalle ja yksilölle. alt.atheismiin liitty löyhästi viisi muuta keskusteluryhmää: *alt.atheism.holysmoke *alt.atheism.moderated (ei juuri käytetä nykyisin) *alt.atheism.illogical-fuckwits *alt.atheism.satire *alt.athiesm Keskusteluryhmässä on paljon erityisesti kristillisten fundamentalistien trollausta. Eräs keino trollien käsittelemiseen on satiiri, jota harjoitetaan muun muassa palvomalla ”Näkymätöntä vaaleanpunaista yksisarvista” ja keskustelemalla avoimesti ilkeästä ateistien salaliitosta ("Evil Atheist Conspiracy"). Molemmat käsitteet ovat tulleet tunnetuksi julkisuudessa. ==Aiheesta muualla== *alt.atheism-keskusteluryhmän kotisivut *alt.atheism FAQ, Internet Archiven säilömä sivu vuodelta 2005. Luokka:Usenet Luokka:Ateistinen aktivismi
Jenny Upari

Jenny Maria Upari (o.s. Kilpiäinen, vuosina 1907–1918 Nuotio, 30. tammikuuta 1882 – 9. huhtikuuta 1948) oli suomalainen poliitikko, joka toimi SDP:n kansanedustaja vuosina 1907–1908. Hän oli nuorin ensimmäiseen eduskuntaan valituista kansanedustajista. Avioitumisen ja perheen perustamisen johdosta Uparin poliittinen uran jäi kuitenkin lyhyeksi ja hän työskenteli eduskunnassa vain pari kuukautta. == Elämä == Jenny Uparin vanhemmat olivat saippuatehtaan työläinen Aleksander Kilpiäinen ja Maria Myllynen. Upari suoritti kansakoulun ja opiskeli kansanopistossa, jonka jälkeen hän työskenteli kutojana. 16-vuotiaana Upari liittyi Viipurin työväenyhdistyksen kutojien ammattiosastoon sekä hieman myöhemmin Viipurin sosialidemokraattiseen naisyhdistykseen. Sortovuosien aikana hän oli mukana työläisaktivistien toiminnassa. Mimmi Kontulaisen innoittamana hän lähti myös valtakunnallisen Työläisnaisten Liiton toimintaan. Upari oli järjestön liittotoimikunnan jäsen 1905–1907 ja sihteeri 1906–1907. Upari valittiin kansanedustajaksi vuonna 1907 Suomen ensimmäisissä yksikamarisen eduskunnan eduskuntavaaleissa. Työläisnaisliiton ehdotuksesta hän oli Joensuun sosialidemokraattisen naisyhdistyksen ehdokkaana Pohjois-Karjalassa. Upari avioitui heti vaalien jälkeen, ja hänen tittelikseen eduskuntamatrikkeliin merkittiin "poliisikonstaapelin vaimo". Upari ehti työskentelemään eduskunnasa vain pari kuukautta, sillä ennen syysistuntokauden alkua hän anoi synnytyslomaa syys- lokakuun ajaksi. Anomusta käsiteltäessä puhemies P. E. Svinhufvud ei maininnut Uparin raskautta, vaan hänelle myönnettiin sairausloma. Uparin ensimmäinen lapsi syntyi lokakuussa 1907. Seuraavien vaalien aikaan heinäkuussa 1908 hän odotti toista lasta eikä lähtenyt ehdolle. Upari palasi työelämään ensimmäisen aviomiehensä kuoleman jälkeen vuonna 1913. Hänellä oli oma kutomo Viipurin Tiiliruukissa, ja hän jatkoi samalla toimintaansa kutojien ammattiosastossa. Avioiduttuaan uudelleen vuonna 1918 Upari asui puolisoineen Viipurin maalaiskunnan Talissa ja sotavuosien jälkeen Sipoossa. Upari kuoli 66-vuotiaana huhtikuussa 1948. Hänet on haudattu Helsinkiin Hietaniemen hautausmaalle. == Perhe == Jenny Uparin ensimmäinen puoliso oli viipurilainen poliisi Hilpi Villehad Nuotio (1881-1913), jonka kanssa hän avioitui vuonna 1907. Pariskunnalla oli kaksi poikaa, joista vanhempi kuoli jo yhdeksänvuotiaana. Vuonna 1918 Upari avioitui Ikaalisista kotoisin olleen puutarhurin Juho Aleksi Uparin (1888-1978) kanssa. Heillä oli kasvattitytär.<ref name="EM/> ==Lähteet== Luokka:Kansanedustajat Luokka:Suomen Sosialidemokraattisen Puolueen poliitikot Luokka:Pohjois-Karjalan vaalipiiri Luokka:Sortokausien aktivistit Luokka:Vuonna 1882 syntyneet Luokka:Vuonna 1948 kuolleet
Quadrans Muralis

Seinäkvadrantti () oli Jérôme Lalanden vuonna 1795 keksimä tähdistö, joka sijaitsi Karhunvartijan ja Ison karhun välissä pohjoisella taivaalla. Tähdistö ei ole enää käytössä.Seljo s.84 Tammikuun alkupäivinä aktiivisimmillaan näkyvä kvadrantidien meteoriparvi on nimetty tähdistön mukaan. Tähdistön nimi tulee instrumentista, jota käytettiin tähtien ja muiden taivaankappaleiden korkeuskulman mittaamiseen.Kaila ym. s.29 Laite on läheistä sukua sekstantille, jonka mukaan on myös nimetty tähdistö. ==Lähteet== * *B.E. Seljo - Tähtiharrastuskirja Otava 1969 ===Viitteet=== Luokka:Entiset tähdistöt